
        HEREND VÁROS ÖNKORMÁNYZAT



                     POLGÁRMESTERE
                  8440 Herend, Kossuth u.97.
           Tel: (88) 513-701   Fax: (88) 513-705

Ikt. sz.: H/46-14/2020.

Tárgy: A szociális célú tűzifa támogatás igénylésének szabályairól szóló önkormányzati rendelet megalkotása 
Készítette: Princzes Györgyi 
Előterjesztés
amely készült a Képviselő-testület 2020. október -i ülésére
Tisztelt Képviselő-testület!
Herend Város Önkormányzata a Magyarország 2020. évi központi költségvetéséről szóló 2019. évi LXXI. törvény 3. melléklet I.8. szerinti települési önkormányzatok szociális célú tüzelőanyag vásárlásához kapcsolódó támogatása jogcímen a Belügyminiszter BMÖGF/46-42/2020. számú támogatói okirata szerint 76 erdei m3 keménylombos tűzifa vásárlásához 1.447.800,- Ft támogatást kapott. A támogatói okirat szerint az önkormányzat 15.000,-Ft/erdei m3+ Áfa támogatásban részesült, amelyhez 1.000,- Ft/erdei m3 +Áfa önrészt biztosít.
A Veszprémi Verga Zrt. ajánlata szerint 15.748,- Ft/erdei m3+Áfa összegben biztosítja a tűzifa vásárlást. A Támogatói okirat szerint a kedvezményezett a támogatott mennyiségnél több tüzelőanyagot is vásárolhat, ha a tüzelőanyagot a pályázati kiírásban meghatározott árnál kedvezőbb feltételekkel tudja beszerezni. 
Az Önkormányzat a fentiek értelmében 78 erdei m3 tűzifát kíván vásárolni a támogatásból. 
A támogatásból vásárolt tűzifát 2021. február 15-éig kell kiosztani a rászorulók részére, a támogatás teljes pénzügyi felhasználása legkésőbb 2021. március 31-éig történhet. A támogatás felhasználásáról az önkormányzat 2021. április 15-éig köteles elszámolni a Magyar Államkincstár felé. 
A támogatás felhasználását az önkormányzat a szociális rászorultság és a 2020. évi igénylés részletes feltételeit szabályozó rendeletben szabályozza. 
A pályázati kiírás szerint az igénylés részletes feltételeit szabályozó önkormányzati rendeletnek legkésőbb a tüzelőanyag megvásárlását követő 10. napon hatályba kell lépnie. A rendeletben szerepeltetni kell, hogy a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosultak, valamint a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család előnyben részesüljön, valamint háztartásonként legfeljebb 5 erdei m3 tűzifa kerül biztosításra, továbbá az önkormányzat vállalja, hogy a szociális célú tűzifában részesülőtől ellenszolgáltatást nem kér, azaz a szállítás költségei az önkormányzatot terhelik.
Javaslom a szociális célú tűzifa támogatás igénylésének szabályairól szóló új rendelet megalkotását. A rendeletben az egy főre jutó havi jövedelem megállapítása az előző évek tapasztalatai alapján az egy háztartásban élők esetén az öregségi nyugdíj mindenkori legkisebb összegének 250%-a, az egyszemélyes háztartás esetében a 300%-a mértékben került meghatározásra. Az előnyben részesítő feltételként a fentiekben meghatározott szempontokat, továbbá egyéb szociális körülményeket, mint kiskorú gyermeket nevelő és egyedül élő időskorú szempontokat sorakoztattunk fel. A támogatás felhasználásának hatáskörét a Humán Ügyek Bizottsága gyakorolja. 
Az igényeket két ütemben 2020. október 22. napjáig, illetve 2021. január 22. napjáig lehet benyújtani az előírt formanyomtatványon.
Kérem a rendelet-tervezet megtárgyalását.
Herend, 2020. október 2.

Tisztelettel:










Jánszky Lajos László








     polgármester
ELŐZETES HATÁSVIZSGÁLAT
a szociális célú tűzifa támogatás igénylésének szabályairól szóló …./2020. (….) önkormányzati rendelet megalkotásához
1.  A társadalmi, gazdasági, költségvetési hatásai
A szociális célú tűzifa támogatás nyújtása a hátrányos helyzetű, rászoruló családok, személyek számára nagy segítséget jelent, amely növeli a lakossági elégedettséget. A tűzifa vásárlásához szükséges saját erőt az önkormányzat tudja biztosítani a költségvetésében.
2. Környezeti és egészségi következményei
A szociális célú tűzifa biztosítása hozzájárul a fagyás miatti elhalálozások megelőzéséhez.
3.  A rendelet-tervezet adminisztratív terheket befolyásoló hatása
Nem releváns
4.  A jogszabály megalkotásának szükségessége
A Magyarország 2020. évi központi költségvetéséről szóló 2019. évi LXXI. törvény 3. melléklet I.8. szerinti települési önkormányzatok szociális célú tüzelőanyag vásárlásához kapcsolódó támogatása pályázati kiírás szerint a támogatás feltétele, hogy a települési önkormányzat a szociális rászorultság és a 2020. évi igénylés részletes feltételeit rendeletben szabályozza, amelyet az elszámoláshoz csatolni kell.
5.  A jogalkotás elmaradásának várható következményei
A támogatást az önkormányzat nem használhatja fel a rendeletalkotás nélkül. Ennek hiányában a támogatást vissza kell fizetnie. 
6. A jogszabály alkalmazásához szükséges személyi, tárgyi, szervezeti, és pénzügyi feltételek
A feladatok ellátásához szükséges feltételek rendelkezésre állnak.
RÉSZLETES INDOKOLÁS
A rendelet-tervezetben szereplő helyi rendelet megalkotását a jogalkotásról szóló 2010. évi CXXX. törvény 18. §-ában foglaltaknak megfelelően eljárva- az alábbiak szerint indoklom.
1. §-hoz
Az eljárási rendelkezéseket a települési támogatás és az önkormányzat által nyújtott egyéb szociális ellátások helyi szabályairól szóló 6/2015. II.27.) önkormányzati rendelet 3. §-ban meghatározottak szerint kell alkalmazni.
2. §-hoz
Herend Város Önkormányzata Magyarország 2020. évi központi költségvetéséről szóló 2019. évi LXXI. törvény 3. melléklet I.8. szerinti települési önkormányzatok szociális célú tüzelőanyag vásárlásához kapcsolódó támogatása jogcímen a Belügyminiszter BMÖGF/46-42/2020. számú támogatói okirata szerint 76 erdei m3 keménylombos tűzifa vásárlásához kapott támogatást. A támogatásból kedvezőbb árú tűzifa vásárlással összesen 78 erdei m3 tűzifát kíván vásárolni az önkormányzat. A természetbeni formában nyújtandó szociális célú tűzifa támogatás jogosultsági feltételeit rendeletben kell szabályozni.
A javaslat szerint szociálisan rászorulók részére a téli fűtéshez szükséges tűzifa biztosításához természetbeni ellátás formájában támogatás azoknak nyújtható, akinek a háztartásában az egy főre jutó havi jövedelem nem haladja meg az öregségi nyugdíjminimum 250%-át, az egyszemélyes háztartásban élő esetén a 300%-át, és a lakása fával fűthető, továbbá a szociális igazgatásról és szociális ellátásokról szóló 1993. évi III. törvényben meghatározott kizáró vagyonnal nem rendelkezik. Az elbírálás során előnyt élvez, aki a pályázati kiírásában előírtak szerint aktív korúak ellátásban, időskorúak járadékában, települési támogatásban (különösen lakásfenntartási támogatásban részesül,)  a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel, továbbá két szociális körülmény került még megállapításra a kiskorú gyermeket nevelők, egyedül élő időskorú. Háztartásonként tekintettel a támogatás mennyiségére, csak legfeljebb 5 erdei m3 tűzifa adható. A tűzifa kiszállításával kapcsolatos költségek az önkormányzatot terhelik. 
3. §-hoz
A támogatás felosztására hatáskörrel jogosult szerv a Herend Város Önkormányzat Képviselő-testületének a Humán Ügyek Bizottsága.
Az igényeket két ütemben, 2020. október 22. napjáig, illetve 2021. január 22. napjáig lehet benyújtani. A támogatási igényeket a rendelet mellékletét képező formanyomtatványon kell benyújtani a Polgármesteri Hivatalhoz.
4. §-hoz
A pályázati kiírás szerint szerint a támogatás teljes összegének pénzügyi felhasználása 2021. március 31-ig meg kell, hogy történjen.  A hatályon kívül helyezés időpontja így 2021. március 31. napja.
Herend Város Önkormányzata Képviselő-testületének
/2020. (   ) önkormányzati rendelete
- TERVEZET -
A szociális célú tűzifa támogatás igénylésének szabályairól
Herend Város Önkormányzata Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
1. § A rendeletben szabályozott támogatás megállapítására a települési támogatás és az önkormányzat által nyújtott egyéb szociális ellátások helyi szabályairól szóló 6/2015. (II.27.) önkormányzati rendelet 3. §-ában foglalt eljárási rendelkezéseket kell alkalmazni.
2. § (1) Szociális célú tűzifa támogatás természetbeni ellátásként adható annak a személynek vagy családnak, aki időszakosan bekövetkezett vagy tartósan fennálló létfenntartási problémákkal küzd, feltéve, ha a kérelmező 
a) háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át, 
b) egyszemélyes háztartás esetén a 300 %-át, és
c) a lakásának fűtését fatüzelésre alkalmas tüzelőberendezéssel biztosítja.
(2) A kérelmek elbírálása során előnyt élveznek a 
a) aktív korúak ellátásában részesülők, 
b) időskorúak járadékában részesülők,
c) települési támogatás formájában nyújtott lakásfenntartási támogatásban részesülők,
d) gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelők, 
e) kiskorú gyermeket nevelők,
f) egyedül élő időskorúak.
(3) Háztartásonként legfeljebb 5 erdei m3 tűzifa adható. 
(4) A közös háztartásban élők közül csak egy kérelmező jogosult a természetbeni juttatásra.
(5) A támogatás összmennyisége nem haladhatja meg a 78 erdei m3 mennyiségét.
(6) A szociális célú tűzifa támogatásban részesülőtől ellenszolgáltatás nem kérhető.
3. § (1) A szociális célú tűzifa támogatásról a Herend Város Önkormányzat Képviselő-testülete Humán Ügyek Bizottsága jogosult dönteni.
(2) A támogatás iránti igényeket első ütemben 2020. október 22. napjáig, második ütemben 2021. január 22. napjáig lehet benyújtani a Polgármesteri Hivatalban a rendelet 1. melléklete szerinti formanyomtatványon. A kérelem benyújtásával egyidejűleg a jogosultsági feltételek meglétét, továbbá a kérelem elbírálásánál figyelembe veendő körülményeket a kérelmezőnek hitelt érdemlően igazolni kell.
4. § (1) Ez a rendelet a kihirdetését követő napon lép hatályba.
(2) Ez a rendelet 2021. március 31-én hatályát veszti.


Jánszky Lajos László



Dr. Jáger György


     polgármester



     jegyző
1. melléklet a …./2020. (…..) önkormányzati rendelethez
KÉRELEM
Szociális célú tűzifa támogatás megállapításához
Kérelmező neve:………………………………………………………………………………..
Születési neve: ………………………………………………………………………………….
Szül.helye, ideje: ……………………………………………………………………………….
Anyja neve: …………………………………………………………………………………….
Lakcíme: ……………………………………………………………………………………….
Tartózkodási helye: …………………………………………………………………………….
TAJ száma: ……………………………………………………………………………………..
A kérelmező családi körülménye:
· egyedül élő 
· nem egyedül élő 
A kérelmező háztartásában élők (bejelentett lakcímmel rendelkezők) száma: ......... fő
	Háztartásban élők neve
	Családi kapcsolat
	Születési hely, idő
	Anyja neve

	
	
	
	

	
	
	
	

	
	
	
	

	
	
	
	

	
	
	
	


Aktív korúak ellátásában részesül- e ?    igen     nem 
Időskorúak járadékában részesül-e ?       igen     nem 
Települési támogatás formájában nyújtott lakásfenntartási támogatásban részesül-e?
igen     nem
Halmozottan hátrányos helyzetű gyermeket nevel-e?    igen     nem
Kérelmének indoka (létfenntartást veszélyeztető problémák): 
................................................................................................................................................................
................................................................................................................................................................
................................................................................................................................................................
................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
A kérelmező és a vele egy háztartásban élő házastársának (élettársának), valamint gyermekeinek a jövedelmi adatai:
	A jövedelmek típusai
	 A kérelmező 
jövedelme
	 A kérelmező 
házastársának
(élettársának) jövedelme
	 A kérelmezővel 
közös háztartásban 
élő egyéb rokon 
jövedelme
	 Összesen

	1. Munkaviszonyból, munkavégzésre/foglalkoztatásra irányuló egyéb jogviszonyból származó jövedelem és táppénz
	 
	 
	 
	 
	 
	 

	2. Társas és egyéni vállalkozásból, őstermelői, illetve szellemi és más önálló tevékenységből származó jövedelem
	 
	 
	 
	 
	 
	 

	3. Nyugellátás, megváltozott munkaképességű személyek ellátásai (például rokkantsági ellátás, rehabilitációs ellátás), egyéb nyugdíjszerű rendszeres szociális ellátások
	 
	 
	 
	 
	 
	 

	4. A gyermek ellátásához és gondozásához kapcsolódó támogatások (különösen: GYED, GYES, GYET, családi pótlék, gyermektartásdíj, árvaellátás)
	 
	 
	 
	 
	 
	 

	5.Önkormányzat, járási hivatal és munkaügyi szervek által folyósított rendszeres pénzbeli ellátás
	 
	 
	 
	 
	 
	 

	6. Egyéb jövedelem (különösen: kapott tartás-, ösztöndíj, értékpapírból származó jövedelem, kis összegű kifizetések stb.)
	 
	 
	 
	 
	 
	 

	7. A család összes nettó jövedelme 
	 
	 
	 
	 
	 
	 

	8. A család összes nettó jövedelmét csökkentő tényezők (fizetett tartásdíj összege)
	 
	 
	 
	 
	 
	 


Tudomásul veszem, hogy a kérelemben közölt jövedelmi adatok valódiságát a szociális igazgatásról és a szociális ellátásokról szóló 1993. évi III. törvény 10. §-ának (3) bekezdése alapján a szociális hatáskört gyakorló szerv - az állami adóhatóság illetékes igazgatósága útján – ellenőrizheti.
Hozzájárulok a kérelemben szereplő adatoknak a szociális igazgatási eljárás során történő felhasználásához.
Büntetőjogi felelősségem tudatában kijelentem, hogy a fenti adatok a valóságnak megfelelnek.
Herend, 2020. év ……………hónap……nap
    ….................................................



…................................................
                  kérelmező

